Vlajka Malty

Vlajka Malty má dva zvislé pruhy, biely a červený, a v hornom rohu šedý (strieborný) červeno lemovaný kríž zo sv. Jurajom na koni v kruhu s opisom FOR GALLANTRY (Za statočnosť). Toto vyznamenanie udelil 15. 4. 1942 Malte anglický kráľ Juraj VI.. za hrdinstvo, s ktorým Malťania odolali sústredeným Nemecko - talianskym bombardovaniam v prvých rokoch druhej svetovej vojny. Vlajka v tejto podobe bola zavedená roku 1964, keď Malta získala nezávislosť, v rokoch 1943 - 1964 bol kríž položený na modrom poli. Po odstránení modrého poľa bol kríž oddelený od bieleho poľa červeným lemovaním. Farby vlajky odpovedajú farbám štítu skoršieho štátneho znaku, prisudzujú sa však normandskému grófovi Rogerovi Sicilskému (bratrancovi Viliama Dobyvateľa), ktorý na ostrove pristál roku 1090 a oslobodil ho od moslimov.

Iné projekty 

Malta
Malta